burgasdotpro/wikipedia huggingface dataset:
Spojená červená armáda

Spojená červená armáda (jap. "Rengō Sekigun", skr. URA z ) bola japonská ultraľavicová polovojenská skupina založená 15. júla 1971. 
Skupina sa vyvinula z pôvodnej japonskej extrémistickej organizácie, nazývanej "Frakcia červenej armády". Tá vzišla zo študentského protestného hnutia 60. rokov a potom, ako bolo mnoho jej členov zatknutých a časť odišla v r. 1971 pod vedením Fusako Šigenobuovej do zahraničia, kde založili Japonskú červenú armádu, sa zvyšný členovia pod vedením "Tsunea Moriho" spojili s inou skupinou, "Revolučnou ľavicovou frakciou" ("Keihin"). Tá sa oddelila od "Japonskej komunistickej strany" a bola vedená "Hiroko Nagataovou". Spočiatku obe skupiny úzko spolupracovali až sa 15. júla 1971 definitívne spojili a premenovali na "Spojenú červenú armádu".
Zatiaľ čo pôvodná "Frakcia červenej armády" uskutočnila viacero väčších akcii (napr. únos "letu 351" do Severnej Kórei z 31. marca 1970), členovia novovznikutej "Spojenej červenej armády" sa zamerali hlavne na ideologické utvrdzovanie a tvrdú sebadisciplínu, čo však viedlo k skorému pádu skupiny. Už v auguste 1971 boli dvaja "odpadlícky" členovia "URA" popravení. V januári 1972 členovia "URA" odišli do hôr v prefektúre Gunma, kde si založili polovojenský výcvikový tábor. Počas výcviku bolo do polovice februára 1972 v rámci vnútorných ideologických čistiek zabitých celkovo 12 členov skupiny a 1 náhodný svedok. Po objavení ich tiel a výcvikového tábora spustila polícia po zvyšných členoch rozsiahlu pátraciu akciu. Pri úteku 5 členov "URA" 19. februára 1972 prepadlo chatu blízko mesta Karuizawa v prefektúre Nagano a zobralo 1 ženu ako rukojemníčku. Chatu okupovali 9 dní, po ktoých ich polícia zadržala, medzitým však počas prestreliek s policajtami zabili 3 ľudí. Krátko po tomto incidente polícia pozatýkala aj zvyšných členov skupiny.
"URA" mala od svojho založenia celkovo 29 členov, z toho 14 bolo zabitých vlastnými súdruhmi. Lídri "URA" boli za to odsúdení na trest smrti. "Tsuneo Mori" spáchal vo väzení samovraždu, "Hiroko Nagataová" čaká dodnes na vykonanie rozsudku.
Izabela Bourbónska (1741)

Izabela Bourbónska (* 31. december 1741, Madrid, Španielske impérium – † 27. november 1763, Viedeň, Rakúske arcivojvodstvo) bola dcéra Filipa Parmského a Alžbety Francúzskej.
Manželka arcivojvodu Jozefa.
V októbri 1760, vo veku osemnásť rokov, bola Izabela vydatá za rakúskeho arcivojvodu Jozefa, dediča habsburskej monarchie. Parmská princezná rýchlo očarila viedenský dvor svojim pôvabom a inteligenciou. Jozef sa do svojej manželky zamiloval, tá ale jeho city neopätovala.
V roku 1762 Izabela čakala dieťa a trpela bolesťami hlavy. Jozef ju držal za ruku pri pôrode a dočkal sa dcéry, Márie Terézie (17621770). Až po šiestich týždňoch bola Izabela schopná opustiť lôžko.
Smrť.
V roku 1763 Izabela porodila druhú dcéru, Máriu Kristínu, pomenovanú podľa jej švagrinej, ktorá však zomrela hneď po narodení. Izabela sama ju čoskoro nasledovala, zomrela na kiahne. Jej dcéra Mária Terézia zomrela v januári 1770 na zápal pľúc.
Izabela Bourbónska je pochovaná v Cisárskej hrobke vo Viedni. Po jej predčasnej smrti už Jozef nebol schopný nadviazať žiadny užší citový vzťah k inej žene. K druhému sobášu ho presvedčila jeho matka Mária Terézia z potreby zabezpečiť dediča.
Obliehanie

Obliehanie je vojnová situácia, pri ktorej obliehajúci obkľúčia lokalitu, zvyčajne opevnenú, a kontrolujú do nej prístup za účelom donútenia obrancov vzdať sa, alebo jej dobytia.
Ten, kto oblieha, má v úmysle izolovať obliehaných tak, aby nemali možnosť komunikácie s vonkajškom a nemohli dostávať zásoby jedla alebo prostriedkov.
Prvé zmienky o obliehaní sú z najstarších dob. Vykopávky na Blízkom východe potvrdili, že i najstaršie mestá mali hradby.
Henderson (Pitcairnove ostrovy)

Henderson () je skalnatý korálový ostrov v Tichom oceáne. Patrí medzi štyri Pitcairnove ostrovy a je z nich najväčší. Ostrov je takmer celý porastený dažďovým pralesom, avšak bez stálych obyvateľov. Je tu síce dostatok zrážok, ale nie je tu žiadna pramenitá voda.
Od roku 1902 patrí k Pitcairnovým ostrovom (Zámorské územie Spojeného kráľovstva) a leží asi 196 km od ich hlavného mesta Adamstown.
Ostrov je prírodná rezervácia od roku 1988 zapísaná na zozname svetového dedičstva UNESCO. Dôvodom bol výskyt vtákov (viaceré endemické druhy) a nedotknuté zásoby fosforečnanu.
Dariusz Zawiślak

Dariusz Zawiślak (* 25. júl 1972, Varšava, Poľsko) je poľský filmový režisér, producent a scenárista.
Henderson

Henderson môže byť:
Diaľnica A863 (Nemecko)

Diaľnica A863 () je plánovaná diaľnica v Nemecku. Viesť bude od francúzskej štátnej hranice pri obci Iffezheim až po diaľničnú križovatku pri meste Baden-Baden. Diaľnica nahradí súčasnú spolkovú cestu 500.
Cesta III. triedy

Cesta III. triedy je cesta na Slovensku a v Česku, ktorá má význam najmä pre dopravu medzi menšími obcami a doplňuje cestnú sieť ekonomicky a dopravne zdôvodnenými cestnými prepojeniami. Zabezpečujú prepojenie obcí na cesty I., resp. II. triedy. Z hľadiska dĺžky cestnej siete predstavujú cesty III. triedy väčšinu (k 1. 1. 2016 bolo na Slovensku evidovaných 10 363 km ciest III. triedy z celkovej dĺžky 18 031 km všetkých cestných komunikácií, čo predstavuje 57,5 % dĺžky).
Na Slovensku podľa platnej legislatívy vlastnia cesty III. triedy samosprávne kraje, ktoré ich spravujú prostredníctvom svojich organizácií zriadených na tento účel. Jediné výnimky sú prejazdné úseky cez Bratislavu a Košice, kde ich vlastnia tieto mestá.
Podľa STN 736101 je základná kategória pre cesty III. triedy C7,5/70,60,50, ktorá vyhovuje väčšine ciest v tomto zatriedení. Nadväzne na požadovanú výkonnosť je v zmysle STN 736101 možné uvažovať i s kategóriou C11,5/80,70,60 alebo C9,5/80,70,60 a naopak výnimočne i s nižšou kategóriou C6,5/60,50.
Od 1.1.1950 boli cesty III. triedy v Česko-Slovensku rozdelené do 3 tried a očíslované (vyhláška Ministerstva techniky o převzetí a roztřídění silnic č. 1199/1949 Ú.l.I). Pre cesty III. triedy bol zavedený systém číslovania štvorcifernými až šesťcifernými číslami, kde prvé tri číslice vždy odkazujú na nadradenú cestu I. alebo II. triedy, ku ktorej bola cesta III. triedy podľa svojej polohy priradená (v prípade ciest I. triedy bolo číslo doplnené do trojciferného predsunutými nulami), a nasledujúce jedna až tri číslice vyjadrovali poradové číslo cesty v rámci ciest III. triedy priradených k tej istej nadradenej ceste vyššej triedy. V Česku zostal tento systém číslovania doteraz zachovaný bez zmeny, na Slovensku so zavedením cestnej databanky boli poradové čísla doplnené na trojciferné, čím boli všetky čísla ciest III. triedy rozšírené na šesťciferné. K 1.5.2015 boli všetky cesty III. triedy na Slovensku prečíslované na úplne nová štvormiestné čísla, pričom jednotlivým okresom je vyhradený interval, v rámci ktorého sú čísla priraďované. 
Spolu sa na Slovensku k 1.5.2015 evidovalo 2106 ciest III. triedy.
Miestna cesta

Miestna cesta je „pozemná komunikácia, ktorá je súčasťou dopravného vybavenia určitého sídelného útvaru alebo vytvára dopravné spojenie v jeho záujmovom území.“ 
Delenie miestnych ciest podľa urbanisticko-dopravnej funkcie :
Podľa vyhlášky č. 35/1984 Zb. sa miestne cesty rozdeľujú do štyroch tried :
Triedy miestnych ciest je potrebné odlišovať od tried ciest (tie sú tri - cesty I., II. a III. triedy). Cestná komunikácia môže tvoriť prieťah obcou po jej jednej alebo viacerých miestnych komunikáciách a tieto môžu mať odlišné triedy.
Columbia University in the City of New York

Columbia University in the City of New York (skrátene Columbia University; po slovensky: Kolumbijská univerzita alebo staršie aj Columbijská univerzita) patrí medzi najstaršie univerzity USA. 
Táto inštitúcia je staršia ako samotné Spojené štáty. Nachádza sa v Morningside Heights, priamo severne od Upper West Side v newyorskej mestskej časti Manhattan. Je časťou takzvanej Ivy League a členom Asociácie amerických univerzít. V rebríčkoch sa Kolumbijská univerzita umiestňuje pravidelne medzi desiatimi najlepšími univerzitami na svete. V súčasnosti ju navštevuje okolo 25 000 študentov (2009). Motto univerzity je "„in lumine tuo videbimus lumen“" (35:10 žalm z Vulgáty; slovensky „v Tvojom svetle uvidíme svetlo“).
Externé odkazy.
Columbia University - oficiálne stránky univerzity (po anglicky)
Yale University

Yale University alebo po slovensky Yalova univerzita alebo často nesprávne Yalská univerzita (, ) v New Heaven (Connecticut) je jednou z najrenomovanejších univerzít na svete a po Harvardovej univerzite disponuje druhým najväčším darcovským kapitálom. Je členom takzvanej Ivy League a členom Asociácie amerických univerzít (Association of American Universities). Yale patrí aj do spolku vysokých škôl International Alliance of Research Universities.
Externé odkazy.
Oficiálna stránka Yale University
Rudersdorf

Rudersdorf môže byť:
Ford Mustang

Ford Mustang je športový automobil, ktorý od roku 1965 vyrába americká automobilka Ford Motor Company. Pôvodne používal platformu druhej generácie automobilu Ford Falcon. Uvedený bol dňa 17. apríla 1964, pričom model Mustang 1965 bol najúspešnejším modelom od čias modelu Ford model A. Ford Mustang mal počas rokov viacero zmien a dnes sa vyrába už jeho šiesta generácia.
Ford Mustang vytvoril triedu zvanú pony car, ktorá je známa automobilmi s dlhou kapotou a krátkym zadným vekom kufra. Jeho konkurentmi sú Chevrolet Camaro, Pontiac Firebird, AMC Javelin, rovnako ako Chryslerom upravený Plymouth Barracuda a prvá generácia Dodge Challenger. Ford Mustang tiež inšpiroval viacero automobilov ako napríklad Toyota Celica či Ford Capri.
Mustang

Mustang môže byť:
Ortonormálna báza

Ortonormálna báza unitárneho priestoru je pojem z lineárnej algebry a fukcionálnej analýzy, označuje podpriestor tohto vektorového priestoru, ktorého prvky sú normované a navzájom ortogonálne.
Tento pojem je dôležitý pre konečno rozmerné ako aj nekonečno rozmerné priestory a špeciálne pre Hilbertové priestory.
Konečno rozmerné priestory.
Nech formula_1 je konečnorozmerný euklidovský vektorový priestor so skalárnym súčinom formula_2, ktorý indukuje normu: formula_3. Pod ortonormálnou bázou priestoru formula_1 potom rozumieme bázu formula_5 z formula_6 s týmito vlastnosťami:
Napríklad nasledujúca množina je ortonormálnou bázou euklidovského vektorového priestoru formula_12 (spolu s prirodzene definovaným skalárnym súčinom). 
Každý z týchto vektorov má dĺžku 1 a všetky sú na seba kolmé pretože ich skalárny súčin je nula.
Všeobecný prípad.
Vo všeobecnom prípade unitárneho priestoru formula_6 nekonečnej dimenzie, nazývame ortonormálnym systémom formula_15 vo formula_6 taký systém, ktorého lineárny obal leží husto vo formula_6.
Úplný ortonormálny systém formula_18 má preto tú vlastnosť, že pre každý prvok formula_19 môžeme písať fourierov rozvoj: 
Je dôležité zdôrazniť, že v zmysle tohto odseku, v protiklade k prípadu s konečnou dimenziou, nie je ortonormálna báza žiadnou bázou v bežnom zmysle lineárnej algebry. To znamená, že prvok formula_21 sa nedá vo všeobecnosti napísať ako lineárna kombinácia konečného počtu bázových vektorov (prvkov z formula_15), ale len ako suma spočítateľného nekonečného počtu prvkov z formula_15, teda ako nekonečný rad. Inými slovami: Lineárny obal nie je rovný priestoru formula_6, leží ale husto v tomto priestore.
Divine Darkness

Divine Darkness je po nahrávkach "Back to Attraction" a "Orthodox Experience" v poradí tretím počinom slovenskej kapely Lavagance. Album vyšiel 1. apríla 2009, vznikal v štúdiu Lavagance a vyšiel na vlastnej značke Lavagance. Rovnako ako v prípade predchádzajúceho albumu, Lavagance sprístupnili mp3 Divine Darkness zadarmo na svojej webovej stránke niekoľko dní pred distribúciou CD do predajní.
Steyr Mannlicher Model 1901

Steyr Mannlicher Model 1901 je poloautomatická pištoľ rakúskej výroby. Konštruktérom tejto pištole bol Ferdinand Mannlicher.
Opis.
Model 1901 bol prvým z rady typu pištolí Mannlicher, ktoré v rokoch 1901-1905 vyrábala rakúska továreň Steyr. Vôbec prvú Mannlicherovu pištoľ však vyrobila už v roku 1900 nemecká firma Dreyse. Pištole Mannlicher boli vždy kvalitnými zbraňami, na civilnom aj vojenskom trhu avšak dosiahli skôr len skromných úspechov. Model 1901 sa vyznačoval dynamickým záverom s oneskoreným otváraním, u ktorého bol zaklzavajúci záver brzdený mechanizmom s pružinou a vačkou. Pištoľ mala v svojej rukoväti pevnú nábojovú schránku. Schránka sa nabíjala tak že sa do nej pri otvorenom závere vtlačili náboje z nábojového pásku. Veľký počet zbraní Mannlicher zakúpila argentínska armáda, v Južnej Amerike sa tiež dlhé roky vyrábali náboje kalibru 7,63 mm, ktoré pôvodne táto pištoľ používala.
Externé odkazy.
Steyr Mannlicher Model 1901 na nazarian.no
Sepp Maier

Josef „Sepp“ Maier (* 28. február 1944, Metten, Nemecko) je bývalý nemecký futbalový brankár. 
Narodil sa v bavorskom meste Metten a celú svoju hráčsku kariéru odohral v jednom klube a to v Bayerne Mníchov. V jeho drese získal štyrikrát titul v Bundeslige a trikrát titul v Pohári majstrov európskych krajín. V priebehu rokov 1966 až 1977 odohral nepretržite 422 zápasov, čím stanovil nemecký národný rekord. Trikrát bol zvolený za najlepšieho futbalistu Západného Nemecka (1975, 1977 a 1978). Pre svoje výnimočné reflexy mal prezývku "„Die Katze von Anzing“" (mačka z Anzingu).
Za národné mužstvo hral na štyroch Majstrovtvách sveta po sebe, celkovo v národnom drese odohral 95 zápasov.
Princ z Walesu

Princ z Walesu (iné preklady: princ waleský, presnejší preklad: knieža z Walesu či knieža waleský/waleské; angl. "Prince of Wales") je titul v súčasnosti tradične vyhradený pre tzv. zjavného dediča (angl. "heir apparent") britského panovníka. Ak sa nachádza knieža waleský v Škótsku, používa tamojší titul "vojvoda z Rothesay". Obdobou tohto titulu v iných krajinách bol napr. titul dauphin používaný vo Francúzsku. 
Po dobu 64 rokov (1958–2022) bol princom z Walesu kráľ Karol III., najstarší syn kráľovnej Alžbety II. 
Dňa 8. septembra 2022 sa titul zlúčil s korunou, keď sa jeho predchádzajúci (a najdlhšie slúžiaci) držiteľ, princ Charles, stal kráľom po smrti svojej matky Alžbety II .
Nasledujúci deň Karol III. udelil titul svojmu synovi princovi Williamovi, vojvodovi z Cornwallu a Cambridge.
Od 9. septembra 2022 je princom z Walesu Princ William, vojvoda z Cornwallu a Cambridge, starší syn kráľa Karola III..
Historický vývoj.
Pôvodne ide o titul nezávislých vládcov Walesu (walesky "Tywysog Cymru") v 12. a 13. storočí.
Spojenie titulu s dedičmi anglického/britského trónu pochádza z roku 1301, kedy anglický kráľ Eduard I. dokončil dobývanie Walesu a udelil titul svojmu dedičovi, princovi Eduardovi (neskorší kráľ Eduard II.). Podľa známej legendy, ktorú však možno vysledovať až v 16. storočí, prisľúbil kráľ waleským povstalcom proti svojej vláde, že im dá knieža z urodeného rodu, waleského rodáka, ktorý nebude vedieť ani slovo anglicky – svoj sľub splnil, lebo nový knieža sa narodil na jednom z kráľových waleských hradov a podľa vtedajších zvyklostí hovoril francúzsky, nie anglicky.
Po roku 1301 bol titul spravidla udeľovaný najstaršiemu žijúcemu synovi kráľa. Nepatrí mu automaticky a neprechádza v prípade následníkovej smrti na jeho dediča.
Odznak.
Kniežatá waleské používajú ako svoj odznak tri pštrosie perá pretknuté korunou a motto "Slúžim" (v stredohornonemčine "Ich dien"). Podľa neskoršej tradície vznikol odznak po bitke pri Kreščaku, kedy vtedajší knieža waleský Eduard z úcty k chrabrosti padlého českého kráľa Jána Luxemburského, napriek svojej slepote účastniaceho sa bitky a bojujúceho až do svojej smrti, prevzal kráľovo osobné heslo a tri perá zo znaku na jeho prilbe. Podľa triezvejšej teórie odkazujú pštrosie perá na grófstvo Ostrevant, patriaci rodu Eduardovej matky Filipy z Hainault.
Zbigniew Boniek

Zbigniew Kazimierz Boniek (* 3. marec 1956, Bydgoszcz) je bývalý poľský futbalista. Hrával za kluby Zawisza Bydgoszcz, Widzew Łódź a neskôr v Taliansku za AS Rím a Juventus Turín. Za Poľsko odohral 80 zápasov v ktorých strelil 24 gólov. Bol členom mužstva, ktoré získalo bronzovú medailu na Majstrovstvách sveta 1982.
RIAA

Recording Industry Association of America (skr. RIAA) je asociácia, ktorá je v USA reprezentantom hudobného priemyslu. V jej členstve je viacero spoločností ako sú napríklad rôzne hudobné vydavateľstvá, a distribútori, produkujúcich približne 90% všetkých hudobných nahrávok Spojených štátov. 
Primárne RIAA vznikla v roku 1952 ako adminstrátor zavádzania technickej krivky „"RIAA equalization"“, t. j. technického štandardu prenosnovej frekvencie citlivosti výroby a reprodukcie vtedajších vinylových zvukových nahrávok a pokračovala neskôr v spolupráci na vytváraní a administrácii technických štandardov pre ďalšie zvukové nosiče, ako sú magnetofónové pásky, kompaktné audiokazety, kompaktné disky ako aj na softvérových prostrediach založené digitálne technológie.
RIAA taktiež participuje na zhromažďovaní, administrácii a distribúcii hudobných licencií a licenčných poplatkov (tantiém). Táto asociácia prevzala v Spojených štátoch zodpovednosť aj za certifikáciu zlatých a platinových singlov a hudobných albumov.
Hlavným cieľom RIAA je:
Medzi vrcholných členov asociácie RIAA patria:
RIAA certifikácie.
V Spojených štátoch je cena za certifikáciu albumov a singlov podmienená od počtu predaných nosičov v maloobchode a ďalších podporných trhoch. Ďalšie hudobné trhy majú tie isté ocenenia (pozri: Certifikácie predaja na hudobných trhoch). Umelec nezíska certifikáciu automaticky. O cenu žiada hudobné vydavateľstvo, ktoré zaplatí poplatok za vykonanie potvrdzovacieho auditu na ocenenie nahrávky. Preverované sú priame predaje, predaje maloobchodníkom, zásielkové služby, klubové a poštové objadnávky a podobne.
V súčasnosti je zlatým americkým RIAA certifokátom ocenený hudobný nosič, ktorého sa predalo 500 000 kusov. V roku 1976 bolo na platinové ceny požadované aby sa predalo milión albumov, alebo 2 milióny singlov. V roku 1984 boli zavedené multiplatinové ocenenia. V roku 1989 bolo vzhľadom na redukciu záujmu trhu redukované požadované množstvo singlov pre zlato na 500 000 a na platinu na milión. Od roku 1992 asociácia RIAA začala oceňovať jednotlivé disky multidiskových edícií albumov.
Súčasné RIAA certifikácie.
Kritériá pre RIAA certifikáciu sú v súčasnosti tieto:
Viacdiskové albumy sú jednotlivo certifikované iba keď ich celková dĺžka dosiahne 100 minút. Takto získali dvojnásobnú certifikáciu albumy 
"Speakerboxxx/The Love Below" od OutKastu (134:56 min), či "Up!" od Shanii Twain (145:44 min), no v čase vinylových, svojou kapacitou limitovaných dvojalbumov, dvojnásobné ocenenie nedostali albumy "The Wall" od skupiny Pink Floyd, či "White Album" od skupiny The Beatles.
Albumy naspievané v španielskom jazyku majú požadované počty na certifikáciu limitovanú na:
Chameleón (seriál)

Chameleón (v orig. ) je americký televízny seriál.
Zajtrajšie noviny

Zajtrajšie noviny () je americký dramatický mysteriózny televízny seriál. Spracúva námet amerického komediálneho filmu z roku 1944, Stalo sa zajtra.
Príbeh.
Gary Hobson, bývalý broker a neskôr majiteľ baru "U McGintyho"), sa ocitne na pokraji zúfalstva po tom, čo príde o manželstvo, o prácu aj o dom. Ráno ho pri dverách hotelovej izby, v ktorej dočasne býva, čaká ryšavý kocúr s novinami Chicago Sun-Times. Hoci si to Gary spočiatku neuvedomuje, záhadné noviny sú v skutočnosti zajtrajším vydaním. Tak vie vopred o udalostiach, ktoré sa ešte nestali, a o ktorých sa bude písať v zajtrajšom vydaní. Preto sa rozhodne pomocou tohto daru pomáhať ľuďom a zabraňuje rôznym nehodám, úmrtiam či zločinom.
R.I.S. Oddelenie vedeckého vyšetrovania

R.I.S. Oddelenie vedeckého vyšetrovania (v orig. ) je taliansky televízny seriál.
Atlas III

Atlas III bola americká nosná raketa, používaná v rokoch 2000-2005. Bola prvá z rodiny rakiet Atlas, ktorá používala "normálnu" koncepciu odhadzovacích stupňov (predchádzajúce verzie boli 1,5 stupňové a odhadzovali sa len dva samostatné motory, nie celý stupeň). Po predchádzajúcich členoch rodiny zdedila balónové nádrže (nádrž bez podpornej konštrukcie, tvar a pevnosť zaručuje vnútorný tlak), navigačný systém a druhý stupeň Centaur, ktorý sa používa už takmer 50 rokov. Najvýznamnejšou zmenou je však použitie ruských motorov RD-180 s uzavretým cyklom, ktoré sa používajú aj na raketách Atlas V. Spolu sa uskutočnilo 6 štartov a všetky boli úspešné. 
Popis.
Oproti svojim predchodcom mal Atlas III kompletne prepracovaný prvý stupeň, ale druhý stupeň Centaur zostal bezo zmien. Najzásadnejšou zmenou v konštrukcii prvého stupňa bolo opustenie 1,5 resp. 2,5 stupňového usporiadania, keď sa počas letu odhodili dva z troch motorov ale nádrže a zvyšné konštrukčné prvky zostali až do finálneho odpojenia nákladu resp. do oddelenia druhého stupňa. Ďalšou zmenou sú použité motory. Pôvodné motory Rocketdyne MA-5 boli nahradené motormi ruskej konštrukcie RD-180, ktoré boli na začiatku 90. rokov zakúpené spoločnosťou Lockheed a sú vyrábané spoločným podnikom firiem NPO Energomaš a Pratt &amp; Whitney. Z predchádzajúcich rakiet rodiny Atlas používa iba koncepciu balónových nádrží, ktoré sú zhotovené z tenkého oceľového plechu a pevnosť a tvarová presnosť je udržiavaná pomocou tlaku plynu v nádrži. 
Lety.
Všetky štarty Atlasu III sa konali zo štartovacieho komplexu 36B na Cape Canaveral. Typický štart vyzeral nasledovne: Niekoľko sekúnd pred štartom sú zapálené obe komory motora RD-180. Motor je vopred naprogramovaný tak, aby bola dosiahnutá čo možno najväčšiu účinnosť. Približne 2 minúty po štarte dosahuje celkové preťaženie hodnoty 4g a motor znižuje ťah kvôli úspore paliva, po troch minútach letu dosahuje preťaženie 5,5 g a dochádza k separácii prvého stupňa. Stupeň Centaur je potom niekoľkokrát zapálený pre presné navádzanie na požadovanú dráhu a po približne 23 minútach od štartu je odpojený náklad.
Barbara Rittnerová

Barbara Rittnerová (* 25. apríl 1973, Krefeld, Nemecko) je bývalá nemecká profesionálna tenistka.
Certifikácie predaja na hudobných trhoch

Certifikácie predaja na hudobných trhoch vo svete sa odvíjajú od množstva predaných hudobných nosičov, ktoré je stanovené asociáciami hudobného priemyslu rôznych krajín a teritórií vo svete. Štandardné certifikácie sú v rôznych kombináciách, sú stanovené ako strieborné, zlaté, platinové a diamantové albumy, a prideľujú sa za predané množstvo nosičov podľa regionálneho trhového potenciálu. Pri platinových a diamantových albumoch sa pri viacnásobku dosiahnutého stanoveného predaja tradične používa certifikácia s prívlastkom „multi“ (mutltiplatinový, alebo multidiamantový album).
Viacero regionálnych asociácií hudobného priemyslu sú reprezentantmi "Medzinárodnej federácii fonografického priemyslu" ("International Federation of the Phonographic Industry", skr. IFPI). Do IFPI je začlenených 49 asociácií krajín, a táto organizácia pôsobí spolu v 75 krajinách. V niektorých prípadoch je IFPI iba pridruženým orgánom aktuálne aplikovaným pravidlám miestnej certifikácii, no vo viacerých ďalších krajinách s menšou podporou hudobného priemyslu je IFPI hlavným garantom certifikačných kritérií. Niektoré krajiny a aj niektoré nahrávacie spoločnosti sú od medzinárodnej asociácie nezávislé a majú svoje vlastné kritériá na certifikáciu.
Certifikované bývajú predaje albumov, singlov, legálne (platené) stiahnutia hudobných súborov, hudobné videá, hudobné DVD a aj originálne vyzváňacie tóny. Niektoré pravidlá pre certifikáciu hudobných nosičov sú oddelené podľa domácej, alebo importovanej hudby, hudobných žánrov, dĺžky nahrávok, alebo distribuovaných formátov.
Certifikácia hudobných albumov.
Znak "—" znamená, že táto certifikácia nie je stanovená.
 I Egyptské, libanonské a certifikácie Perského zálivu zahrňujú predaj nosičov štátov arabských krajín.
 II Maďarská certifikácia sa vzťahuje na popové albumy. Pre džez, klasickú hudbu a hovorené slovo je certifikácia odlišná (pre zlato 1 500 a pre platinu 3 000 nosičov).
Certifikácia singlov.
Znak "—" znamená, že táto certifikácia nie je stanovená.
 III Nemecké, nórske, švédske a britské certifikácie môžu zahrňovať aj legálne stiahnutia z internetu.
Roma Downeyová

Roma Downeyová (* 6. máj 1960, Londonderry, Severné Írsko) je britská herečka a speváčka.
Della Reese

Della Reese (* 6. júl 1931, Detroit, Michigan, USA – † 19. november 2017, Kalifornia, USA ) bola americká speváčka a herečka.
Medzinárodný deň pamiatky obetí holokaustu

Medzinárodný deň pamiatky obetí holokaustu pripadá na 27. január. Vyhlásilo ho Valné zhromaždenie OSN 1. novembra 2005 na 42. plenárnom zasadaní. Tento deň má pripomínať utrpenie obetí holokaustu počas druhej svetovej vojny. V rámci genocídy namierenej na židovské etnikum bolo vyvraždených okolo 6 miliónov Židov ale nacistická perzekúcia postihla aj ďalšie etnické, náboženské a politické skupiny. Dátum určilo Valné zhromaždenie OSN na 27. januára, pretože v tento deň v roku 1945 Červená armáda oslobodila nacistický koncentračný a vyhladzovací tábor Auschwitz-Birkenau. Tento deň sa v Nemecku od roku 1996 pripomínal ako Deň pamiatky obetí národného socializmu. Návrh na vyhlásenie tohto dňa podali Izrael, Spojené štáty, Austrália, Kanada a Rusko. Podporilo ich 91 členských krajín, vrátane niekoľkých moslimských krajín. Jednotlivé krajiny si potom mohli určiť, kedy si budú pripomínať tento pamätný deň. Veľmi veľa krajín ho slávi práve 29. januára avšak na Slovensku bol určený pamätným dňom 9. september. 
Pamätný deň obetí holokaustu a rasového násilia na Slovensku.
Poslanci Národnej rady SR 31. októbra 2001 schválili návrh zákona, ktorý určil nový pamätný "Deň obetí holokaustu a rasového násilia" 9. septembra. Dôvodom výberu tohto dátumu bolo, že v roku 1941 bolo vydané Nariadenie o právnom postavení Židov, známe ako Židovský kódex. V roku 2021 predseda vlády SR adresoval najmä veľvyslancovi štátu Izrael a predstaviteľom Židovskej obce príhovor, v ktorom sa ospravedlňoval a prosil o odpustenie.
Kach

Kach (hebr.: כ"ך, skr. pre "Kahane LaKnesset " (hebr: כהנא לכנסת, t. j. "Kahane do Knessetu")) je izraelská ultrapravicová politická a polovojenská organizácia, založená na začiatku 70.tych rokov 20. st. rabínom Meirom Kahaneom. 
Vznikla ako izraelská odnož amerického extrémistického hnutia Liga židovskej obrany. Ideológia organizácie je založená na tzv. "kahanizme", čo je radikálna forma sionizmu, vyhlasujúca židov za nadradený národ a požadujúca úplne vyhnanie arabov z celého územia biblického Izraela (siahajúceho aj mimo hraníc súčasného štátu). Po zavraždení "Meira Kahanea" v r. 1990 sa na jeho počesť od hlavnej strany oddelilo hnutie Kahane Chai (hebr.: כהנא חי, t. j. "Kahane žije"), no prakticky obe frakcie tvoria stále rovnakú organizáciu.
Po viacerých volebných neúspechoch sa strane "Kach" v r. 1984 podarilo vstúpiť do Knessetu, no zo všetkých nasledujúcich volieb boli "Kach" aj "Kahane Chai" pre podnecovanie rasizmu vylúčené a v r. 1994 boli obe strany priamo zakázané.
Organizácia bola obvinená z viacerých násilných činov, pokusov o bombové útoky a z navádzania na násilie proti arabskému obyvateľstvu. Vedenie "Kachu" vyjadrilo podporu pre čin svojho člena "Barucha Goldsteina", ktorý uskutočnil krvavý masaker v mešite v meste Hebron, keď tam 25. februára 1994 zastrelil minimálne 29 Palestínčanov. "Kach" má tiež úzke prepojenie k hnutiu "Eyal", ktorého člen "Yigal Amir" zavraždil izraelského premiéra Jicchaka Rabina.
"Kach" a "Kahane Chai" sú v súčasnosti považované za teroristickú organizáciu vládami Izraela, Kanady, USA a Európskou úniou.
Atlas II

Atlas II bola americká nosná raketa používaná v 90. rokoch 20. storočia. Patrila do početnej rodiny nosných rakiet odvodených od balistickej strely SM-65 Atlas. Bola posledná z verzií Atlasu využívajúca 1,5 (resp. 2,5 a 3,5) stupňový koncept, keď je pol-stupeň tvorený dvoma odhadzovacími motormi, pričom tretí motor s nádržami pokračuje v lete. Vykonala celkom 63 štartov (všetky verzie) a posledný sa konal 31. augusta 2004. Do roku 1997 bola používaná paralelne s raketou Atlas I a od roku 2000 bola využívaná súbežne s raketou Atlas III. 
Popis.
Oproti predchodcovi Atlas I, ktorý vychádzal z Atlasu G/H, bola o 2,7 metra dlhšia a mala upravené a silnejšie motory prvého aj druhého stupňa. Navyše bolo možné zostaviť 3,5 stupňovú verziu pre špeciálne misie a medziplanetárne lety. Okrem motorov prešla zásadnou zmenou aj navigačná jednotka a letový počítač, ktoré boli plne digitálne už na predchádzajúcej verzii (Atlas I), ale rýchly vývoj výpočtovej techniky v 90. rokoch viedol k ďalším vylepšeniam a tým aj zníženiu nákladov na elektronické vybavenie rakety. Prvý stupeň bol prevzatý z predchádzajúcich typov (Atlas G/H/I), boli vykonané iba drobné úpravy na systéme zavesenia motorov a elektroinštalácii. Nádrže boli balónovej konštrukcie, rovnaké aké sa používali už na prvých raketách Atlas a aké používa aj stupeň Centaur. 
Motory odhadzovacieho pol-stupňa boli RS-56 OBA, vyvinuté z motora LR-89. Motor prvého stupňa bol označený podobne, RS-56 OSA, išlo však o odlišný motor, vzniknutý modernizáciou staršej pohonnej jednotky LR-105. Stupeň Centaur používal osvedčené motory RL-10 vo verzii RL-10-4. Posledná verzia Atlas IIASA mohla byť vybavená až štyrmi pomocnými motormi na tuhé pohonné látky (SRB - Solid Rocket Booster), ktoré poskytovali dodatočný ťah pre ťažšie náklady. Verzia Atlas II disponovala aj tretím stupňom s motorom R-4D spaľujúcim oxid dusičitý a monometylhyrdazín.
Diaľnica A2 (Slovinsko)

Diaľnica A2 () je 174,5 km dlhá diaľnica v Slovinsku, ktorá pretína krajinu v severozápadno-juhovýchodnom smere. Začína v Tuneli Karavanke na rakúskej štátnej hranici a vedie cez Jesenice, Kranj, hlavné mesto Ľubľana a Novo mesto a končí na chorvátskej hranici pri obci Obrežje. 
Diaľnica A2 je na úseku "Tunel Karavanke-Ľubľana" súčasťou európskej cesty E61, na zvyšnej časti zas E70. Na rakúskej strane na ňu nadväzuje diaľnica A11 smerujúca ku mestu Villach, na chorvátskej je to diaľnica A3, ktorá vedie do Záhrebu.
História.
História diaľnice A2 sa začala písať ešte za juhoslovanskej éry, keď bola súčasná trasa súčasťou plánovanej diaľnice bratstva a jednoty, ktorá viedla naprieč celou krajinou a bola označená ako "Magistrála 1". Výstavba sa na území dnešného Slovinska začala v 80. rokoch, no niektoré úseky len v polovičnom profile. Prvým súvislým sprejazdneným úsekom bol úsek "Naklo-Kranj-Šentvid", ktorý otvorili v roku 1985. Na prelome 80. a 90. rokov bol vo výstavbe hraničný Tunel Karavanke, ktorý otvorili v roku 1991. 
Výstavba pokračovala aj v ďalších rokoch a do roku 2009 bola dostavaná takmer celá diaľnica A2. Výnimku tvoril iba úsek v okolí obce Trebnje, ktorý dočasne niesol označenie "rýchlostnej cesty H1". Tento chýbajúci úsek dobudovali v júni 2010 a pôvodná "H1" bola prekategorizovaná na regionálnu cestu.
V súčasnosti prebieha rekonštrukcia diaľnice medzi Viaduktmi Lešnica a Peračica pri obci Brezje v smere do Rakúska. Ukončenie tejto prestavby a znovusprejazdnenie plného profilu sa plánuje na jún 2011.
Mýto.
Na diaľnici A2 sa do 1. júla 2008 používal takzvaný otvorený systém výberu mýta, ktoré sa vyberalo v mýtniciach. Po tomto termíne boli pre motorové vozidlá do 3,5 tony zavedené diaľničné nálepky. Zvláštne mýto sa platí za prejazd Tunelom Karavanke - pre osobné automobily je sadzba vo výške 6,5 eura.
Trstená (Rajecká Lesná)

Trstená je osada na Slovensku v okrese Žilina, na ľavom brehu rieky Rajčanka. Administratívne je súčasťou Rajeckej Lesnej. V roku 1828 mala 6 domov a 24 obyvateľov. Od roku 1863 bola samostatnou obcou, v roku 1900 bola pripojená k Rajeckej Lesnej.
Ary Sternfeld

Ary Sternfeld (; * 14. máj 1905, Sieradz, Ruská ríša, dnes Poľsko – † 5. júl 1980, Moskva, ZSSR, dnes Rusko) bol spolutvorca súčasnej kozmonautiky. Mal židovský pôvod, vyštudoval za inžiniera v Poľsku a Francúzsku. Prepočítaval dráhy umelých družíc, rakiet, satelitov. Od roku 1935 až do smrti pracoval v Moskve. Svoje životné dielo "Vstup do kozmonautiky" napísal v Lodži v rokoch 1932-33.
Tomáš Maštalír

Mgr. art. Tomáš Maštalír (* 4. september 1977, Trnava) je slovenský divadelný a filmový herec. Je členom činohry SND. Často spolupracuje s režisérom Petrom Bebjakom.
Životopis.
Ako žiak základnej školy prednášal prózu. Študoval na modranskom gymnáziu, kde hrával divadlo. Neskôr odišiel do Bratislavy na Vysokú školu múzických umení. Medzi jeho pedagógov patrili Emil Horváth, Juraj Slezáček a Peter Mikulík. Neskôr sa mu pedagogicky venoval režisér Ľubomír Vajdička. V roku 2000 úspešne skončil štúdium v odbore divadelné herectvo. Bol istý čas elévom v trnavskom divadle. Od toho istého roku je členom Činohry SND. V roku 2008 mala na Bratislavskom hrade v rámci Letných shakespearovských slávností premiéru inscenácia Antónius a Kleopatra v réžii Michala Vajdičku, v ktorej hral Antónia. Je taktiež dabingovým hercom. V roku 2006 načítal komentár k seriálu Najväčšie kriminálne prípady Slovenska a Najväčšie tragédie Slovenska. Spolupracoval aj na relácii 112, ku ktorej načítaval komentár. Svoj hlas prepožičal aj postave Lorda Voldemorta v sérii o Harrym Potterovi.
Euroregión

Pod pojmom euroregión sa rozumie cezhraničná spolupráca najmenej dvoch susediacich regiónov v európskych krajinách. Cieľom takéhoto zrduženia je podpora a realizácia spoločných projektov na kultúrnej, sociálnej, hospodárskej a infraštruktúrnej úrovni. Spravidla ide o pohraničné teritóriá poznačené rovnakými atribútmi, ako vzdialenosť od hlavného mesta, zaostalejší vývoj, spoločná história a podobnosť lokálnych problémov. Euroregióny, ako také, nemajú žiadnu legislatívnu kompetenciu, sú dobrovoľným zoskupením obcí alebo vyšších územných celkov, ktoré si volia radu a prezídium. Rozhodujúcim orgánom je valné zhromaždenie. Majú však nárok na dotácie z fondov EU. 
Euroregióny začali vznikať v západnej Európe už v 50. rokoch 20. storočia. Ich zastrešujúcou organizáciou je Asociácia európskych cezhraničných regiónov, založená v roku 1971 v nemeckom Bonne.
Euroregióny na Slovensku.
Na Slovensku bola snaha zakladať euroregióny od roku 1992, avšak vlády Vladimíra Mečiara v rokoch 1993 - 1998 neboli ich vzniku naklonené a akékoľvek aktivity cezhraničnej spolupráce na inej ako vládnej úrovni boli zastavené. Až v roku 1999 vláda Mikuláša Dzurindu existenciu euroregiónov legislatívne ukotvila. Od vtedy sú registrované tieto euroregióny:
Conficker

Conficker alebo Downad je počítačový malware (škodlivý softvér) typu červ. Napáda počítače a počítačové systémy vybavené operačným systémom MS Windows, využívajúc pritom bezpečnostnú dieru v systéme Microsoft Windows. Postihnuté sú verzie MS Windows NT, 2000, XP a 2003 Server.
Prvá verzia.
Conficker sa po prvýkrát objavil v novembri 2008. Variant sa šíril prostredníctvom bezpečnostnej diery vo Windows (Security Bulletin MS08-067 október 2008). Tento variant sa vyhýbal počítačom s nastaveným ukrajinským rozložením klávesnice, a tiež IP adresám z Ukrajiny. Po infikovaní počítača červ generoval náhodné IP adresy a pokúšal sa na ne dostať. Červ do počítača inštaloval falošné antivírusové programy a oznamoval používateľom, že ich počítač bol nakazený (tzv. scareware).
Druhá verzia.
Objavila sa v januári 2009. Šlo len o modifikáciu prvej verzie, ktorá už napádala všetky počítače a utajovala sa. Okrem rovnakej diery v systéme použila aj iný spôsob šírenia - pomocou prenosných médií - napr. USB kľúčov. Červ sa skopíroval do súboru a vytvoril na médiu (ale aj na sekundárnych pevných diskoch a pod.) súbor autorun.inf, pomocou ktorého si zabezpečil spustenie pri zasunutí kľúča, resp. po poklepaní na ikonku pevného disku. Microsoft ako odpoveď uverejnil opravu, kde vypol autorun. Červ sledoval aj sieť a snažil sa dostať do nechránených sieťových adresárov, pričom sa pokúšal aj prelomiť prípadné heslo pomocou vlastnej databázy hesiel. Červ vedel vypnúť vo Windows automatické aktualizácie, zablokovať prístup na niektoré webové stránky a neutralizovať známe antivírusové programy. Túto verziu odstraňoval Windows Update pomocou "nástroja na odstránenie škodlivého softvéru". Červ dosiahol značné rozšírenie.
Tretia verzia.
Tretia verzia využívala sieť počítačov nakazených druhou verziou. Druhá verzia červa si ju automaticky stiahla a updatovala sa. Červ napáda viac ako sto domén najvyššej úrovne. Tretia verzia obsahuje aj metódu, a podporu priamej komunikácie medzi nakazenými počítačmi navzájom tzv. peer-to-peer. Tým sa vytvorila fyzická počítačová sieť (botnet), ktorú je možné riadiť na diaľku. Možnosti siete sú prakticky neobmedzené, pretože na sieťových počítačoch je možné spustiť akýkoľvek softvér a prípadne ich použiť na útok. Sieť je momentálne v stave šírenia a vyčkávania. Takáto forma siete existuje len vďaka už nakazeným počítačom, pričom nákaza sa momentálne nijako neprejavuje.
Štvrtá verzia.
Koncom apríla sa červ upgradoval, upgrade sa ukladá do adresára Windows/Temp (súbor s veľkosťou 119.296 bytov). Na základe analýzy antivírusovej spoločnosti TrendMicro by updgrade mal vytvoriť zmenu už nainštalovanej verzie.
Ochranou je používanie Windows update, čiže sťahovanie aktualizácií, ktoré "zaplátajú" bezpečnostnú dieru a odstránia červa z počítača.
Košická diecéza

Košická diecéza môže byť:
Atlas I

Atlas I bola americká nosná raketa, používaná od začiatku 90. rokov. Značenie Atlas I môže mýliť, pretože predchádzajúce rakety boli značené písmenami, v prípade rakety Atlas I ide však o rímsku číslicu 1. 
Raketa je odvodená od jej predchodcu, Atlas Centaur. Väčšina kľúčových komponentov je rovnaká, ale navigačný a ovládací systém bol výrazne vylepšený. Staré analógové výpočtové jednotky boli nahradené novými, plne digitálnymi. Konštrukčne išlo o staršiu verziu Atlas G/H, používanú v rokoch 1982-1987, s pripojeným druhým stupňom Centaur. Predchádzajúce verzie G/H boli určené na lety typu jeden stupeň na orbit (resp. 1,5 stupňa) a preto mali navigačný systém integrovaný v prvom stupni. Atlas I bol však prepracovaný a navigačná jednotka bola umiestnená v druhom stupni (podľa vzoru predchádzajúcich rakiet Atlas-Centaur). Výrobu a vývoj zabezpečovala spoločnosť General Dynamics, neskôr prevzatá Lockheed. 
Atlas I sa používala paralelne s raketou Atlas II a Delta II do roku 1997.
Karpatský euroregión

Karpatský euroregión je jedným z najväčších a najstarších euroregiónov v krajinách bývalého Východného bloku. Združuje pohraničné teritóriá v oblasti Východných Karpát až piatich krajín: Slovenska, Maďarska, Poľska, Rumunska a Ukrajiny. Na rozlohe 145 153 km2 s okolo 15 miliónov obyvateľov zahŕňa nasledujúce regióny:
Euroregión vznikol v roku 1993 podpisom zmluvy v Debrecíne, kedy zakladajúcimi štátmi boli Poľsko, Ukrajina a Maďarsko. V roku 1997 sa pripojilo Rumunsko a v roku 1999 aj Slovensko. Najvyšší orgán "Rada euroregiónu" zasadá dvakrát ročne na miestach určených na princípe rotácie. Jej predseda je volený na obdobie dvoch rokov taktiež na princípe rotácie.
Slovenskú stranu v zoskupení reprezentujú východoslovenské regióny na úrovni štátnej správy - Košický kraj a Prešovský kraj, na úrovni samosprávy Košický samosprávny kraj a viac ako 100 miestnych samospráv. "Národná kancelária" za Slovensko s názvom Karpatský euroregión Slovensko má sídlo v Košiciach s pobočkou v Prešove a eurocentrom v Sobranciach.
Kim Appleby

Kim Appleby (* 28. august 1961, Londýn, Spojené kráľovstvo) je anglická speváčka, textárka a herečka. 
Pred začiatkom sólovej kariéry tvorila polovicu dua Mel &amp; Kim s mladšou sestrou Melanie Appleby, ktorá neskôr zomrela na rakovinu. Ich otec je Jamajčan a matka Angličanka.
Judenrampe

Judenrampe (doslova "Židovská rampa") bola železničná rampa na príjem a selekciu transportov určených na likvidáciu v plynových komorách koncentračného tábora Auschwitz-Birkenau. Transporty sem smerovali z celej nacistami okupovanej Európy. Ležala asi kilometer južne od stanice v Osvienčime, medzi tábormi Auschwitz I a Auschwitz II - Birkenau.
Vznik a funkcia.
Judenrampe slúžila takmer výhradne účelom vyhladzovacieho tábora Auschwitz II - Birkenau. (Kmeňový tábor Auschwitz I mal svoju vlastnú rampu, ktorá sa niekedy nazývala aj "Polakenrampe" - rampa pre Poliakov).
Na Judenrampe privážali transporty z celej Európy, určené na likvidáciu v plynových komorách Birkenau. Šlo väčšinou o transporty Židov, ale tiež Rómov, Poliakov, Rusov a ďalších národností. Prebiehala tu selekcia privezených na dve skupiny - práceschopných odvádzali do tábora a práceneschopných do plynových komôr. O pracovnej schopnosti jednotlivcov rozhodovali nacistickí lekári (okrem iných Josef Mengele alebo napr. Heinz Thilo). Do tábora zväčša vybrali asi 20-30% osôb z každého transportu, počet vyberaných sa však menil podľa potrieb tábora.
Judenrampe fungovala od roku 1942 do mája 1944, kedy smerom od nej zriadili vlečku priamo ku krematóriám II. a III. do tábora v Birkenau. Stavba vlečky súvisela s prípravou na tzv. Akciu Höß - vyvraždenie asi 400 000 maďarských Židov v lete 1944.
Obnova miesta a vznik expozície.
Po vojne sa prestala Judenrampe využívať, zarástla trávou a bola zdevastovaná. V roku 2004 sa uskutočnila jej rekonštrukcia vďaka parížskej "Nadácii pre uchovanie pamäti o šoa" v spolupráci s obcou Brzezinka. Obnovená bola stredná časť rampy s koľajami a miestom, kde prebiehali selekcie. Na koľaje boli pristavené dva originálne zreštaurované vagóny, ktorými do Auschwitzu privážali obete nacistov - vagón francúzskych železníc SNCF z prelomu 19. a 20. storočia a vagón nemeckých železníc (Deutsche Reichsbahn) z roku 1917. Expozícia je doplnená 4 informačnými tabuľami s textami a dobovými fotografiami.
Expozíciu slávnostne otvorili v januári 2005 za účasti francúzskeho prezidenta Jacquesa Chiraca a bývalej francúzskej ministerky a väzenkyne z Auschwitzu Simone Veilovej
Bokovka

Bokovka môže byť:
LR-89

 
LR89 bol raketový motor na kvapalné pohonné látky. Bol vyvinutý v 50. rokoch 20. storočia ako motor odhadzovacieho pol-stupňa medzikontinentálnych rakiet SM-65 Atlas a neskôr slúžil aj na kozmických nosných raketách Atlas. Vývoj prebiehal v spoločnosti Rocketdyne za spolupráce so spoločnosťou Convair (neskôr prevzatá spoločnosťou General Dynamics). Z konštrukčného hľadiska ide o raketový motor s otvoreným cyklom a regeneratívnym systémom chladenia. Motory boli umiestnené vždy po dvojiciach a každý mal vlastné palivové a kyslíkové turbočerpadlá. Pohonnú zmes tvoril kvapalný kyslík a vysoko rafinovaný petrolej nazývaný RP1. Motor bol používaný v niekoľkých modifikáciách až do roku 2004, kedy odštartovala posledná raketa Atlas IIASA. 
Varianty.
XLR89-1.
Prvá testovacia verzia, testy prebiehali v rokoch 1957 - 1958. Celkom sa použilo 16 motorov. Alternatívne značenie: MA-1. Používaný na raketách Atlas A/B/C. 
XLR89-5.
Verzia, ktorá vznikla z XLR89-1, celkom 320 štartov v rokoch 1958-1967. Alternatívne označenie: MA-2. Používaný na raketách Atlas D. 
LR89-5.
Bol používaný na raketách Atlas E/F v rokoch 1960 - 1995. Odštartovalo celkom 504 motorov. Alternatívne značenie: MA-3. 
LR89-7.
Používaný v rokoch 1963-1997. Celkom bolo použitých 198 motorov. Alternatívne značenie: MA-5. 
RS-56-OBA.
Používaný v rokoch 1991-2004. Celkom bolo použitých 126 motorov, hlavne na raketách Atlas II. Alternatívne značenie: MA-5A
LR-105

 
LR-105 bol raketový motor na kvapalné pohonné látky, vyvinutý v 50. rokoch 20. storočia. Slúžil na pohon medzikontinentálnych balistických rakiet SM-65 Atlas a nosných rakiet Atlas, kde bol umiestnený spolu s dvojicou motorov LR-89, ktoré boli odhodené niekoľko minút po štarte. Bol vyrábaný spoločnosťou Rocketdyne za spolupráce s General Dynamics Ako palivo slúžil letecký petrolej RP-1 a kvapalný kyslík. Konštrukčne bol veľmi podobný s motorom LR-89, pretože pracoval na princípe otvoreného cyklu a bol ochladzovaný regeneratívnym systémom cirkulácie paliva cez kanáliky v stenách. Spolu sa uskutočnilo približne 570 štartov a posledný Atlas II s motorom LR-105 odštartoval v roku 2004.
Merný impulz

Merný impulz alebo špecifický impulz (značka "Isp") je jedným z najdôležitejších parametrov raketových a prúdových motorov. Udáva palivovú účinnosť motora, dá sa prirovnať k hodnote "litrov/100 km" udávanej u automobilov, len v prevrátenej hodnote. Je definovaný buď ako pomer ťahu k množstvo pracovnej látky pretekajúcej tryskou, alebo ako doba po ktorú poskytuje 1 kilogram pohonnej zmesi ťah 1 newton. 
Definícia.
Základná definícia špecifického impulzu je pomer ťahu, ktorý vzniká pri spálení daného množstvo pohonnej látky (u raketových motorov sa počíta celková hmotnosť paliva a okysličovacej látky) za sekundu a udáva sa v Ns/kg. Z toho vyplýva, že čím väčší je špecifický impulz, tým menej paliva je potrebné na dosiahnutie ťahu a tým je vyššia palivová účinnosť. Palivová účinnosť však neznamená energetickú účinnosť (napríklad iónové motory). Špecifický impulz nemôže byť zamieňaný s výkonom alebo ťahom motora, vysoký špecifický impulz teda neznamená vysoký ťah (napríklad iónové motory majú Isp až 30 000 Ns/kg ale veľmi malý ťah). 
Špecifický impulz sa veľmi často vyjadruje v sekundách, to znamená že jeho hodnota udáva koľko sekúnd dokáže 1 kilogram paliva poskytovať ťah 1 newton. S týmto značením sa možno stretnúť najčastejšie. 
Výpočet.
formula_1
Udanie Isp v sekundách má tú výhodu, že ho možno aplikovať na rakety, ktoré si vezú všetky látky potrebné na reakciu so sebou, aj na prúdové motory, ktoré získavajú oxidačné činidlo z atmosféry.
Špecifický impulz nie je pre danú konštrukciu parameter konštantný, mení sa s výškou, respektíve s tlakom okolitého prostredia. Preto sa u raketových motorov obvykle uvádzajú dve hodnoty Isp - jedna pre "sea level" - pre tlak na úrovni hladiny mora, a druhá pre vákuum. Špecifický impulz vo vákuu je vždy o niečo vyšší.
Jednotky.
Prevodna tabuľka
Slovnaft extraliga 2008/2009

Slovnaft extraliga 2008/09 bola 16. sezónou slovenskej hokejovej extraligy. Majstrom sa stal tím HC Košice, ktorý porazil vo finále HK 36 Skalica 4:2 na zápasy v sérii hranej na štyri víťazné zápasy. Družstvo HK Aquacity ŠKP Poprad si v barážových súbojoch s ŠHK 37 Piešťany zachovalo extraligovú príslušnosť. Nováčikom sa pre nasledujúcu sezónu stalo družstvo HK Spišská Nová Ves, ktoré vyradilo v baráži družstvo MHK SkiPark Kežmarok.
Hrací formát.
13 tímov sa najprv v prvej fáze stretlo každý s každým štyrikrát (dvakrát doma a dvakrát vonku), iba s tímom HK Orange 20 hral každý z tímov dvakrát.
Celkovo teda každý (okrem tímu U20) odohral 46 kôl. Najlepších 6 tímov postúpilo do skupiny o 1. až 6. miesto. 
V tej sa stretol každý s každým dvakrát (doma a vonku), tj. 10 kôl, pričom sa započítavali aj výsledky z prvej fázy. 
Tímy na 7. - 13. mieste po prvej fáze utvorili skupinu, v ktorej hrali o zvyšné dve miesta v play-off a o to, kto bude hrať play-out. 
Táto skupina sa hrala spôsobom každý s každým dvakrát (doma a vonku), t. j. 12 kôl.
Všetky tímy zo skupiny o 1. až 6. miesto a najlepšie dva tímy zo skupiny o 7. - 13. miesto postúpili do play-off, ktoré se hralo klasicky na štyri víťazné zápasy.
Po skončení druhej fázy skončila sezóna pre tím HK Orange 20. 
Ostatné 4 celky zo skupiny o 7. až 13. miesto, ktoré nepostúpili do play-off, hrali play-out, kde sa stretol každý s každým dvakrát, pričom sa započítavali aj všetky výsledky z predošlých fáz. 
Posledný zo skupiny play-out se stretol v baráži s víťazom 1. hokejovej ligy a predposledný tím zo skupiny play-out s druhým tímom 1. hokejovej ligy.
Play-off.
Štvrťfinále.
HC Košice - HC ’05 Banská Bystrica 4:1 (4:2, 5:3, 3:6, 2:1sn, 4:0)
HC Slovan Bratislava - MHC Martin 4:1 (3:0, 4:0, 4:1, 2:4, 10:3)
HK 36 Skalica - Dukla Trenčín 4:0 (2:0, 3:1, 3:1, 3:2)
HKm Zvolen - MHk 32 Liptovský Mikuláš 4:2 (1:2, 5:2, 1:2, 3:2sn, 6:1, 2:0)
Semifinále.
HC Košice - HKm Zvolen 4:3 (2:1PP, 1:3, 1:4, 5:0, 3:1, 3:4, 8:2)
HC Slovan Bratislava - HK 36 Skalica 3:4 (6:8, 4:1, 3:6, 6:3, 4:2, 1:3, 2:3PP)
Finále.
HC Košice - HK 36 Skalica 4:2 (4:2, 3:1, 5:2, 2:8, 3:4sn, 3:2sn)
West extraliga 1998/1999

West extraliga 1998/1999 bola šiestou sezónou hokejovej extraligy. Víťazom sa stalo družstvo HC VSŽ Košice, ktoré porazilo vo finále HC Slovan Harvard Bratislava 3:1 na zápasy v sérii hranej na 3 víťazné zápasy. Zostúpili ŠK Iskra Banská Bystrica , HC Martimex ZŤS Martin , MHC Nitra , HK VTJ Farmakol Prešov , keďže súťaž mala mať od budúcej sezóny len 8 účastníkov.